turjo4nis/wikipedia-bn-dump-20250701 huggingface dataset:
সরকারি মোহাম্মদপুর মডেল স্কুল অ্যান্ড কলেজ

সরকারি মোহাম্মদপুর মডেল স্কুল অ্যান্ড কলেজ বাংলাদেশের ঢাকাতে অবস্থিত একটি সরকারি উচ্চমাধ্যমিক বিদ্যালয় (তৃতীয় থেকে দ্বাদশ শ্রেণি পর্যন্ত)। এটি একটি সহশিক্ষা প্রতিষ্ঠান। এর শিক্ষার্থী ধারণক্ষমতা ৩,৯৬০ জন এবং এখানে বর্তমানে ৩,৫০০ এর অধিক শিক্ষার্থী অধ্যয়ন করছে।

ইতিহাস 

সরকারি মোহাম্মদপুর মডেল স্কুল অ্যান্ড কলেজ শের-ই-বাংলা কৃষি বিশ্ববিদ্যালয়ের পশ্চিমে এবং মিরপুর রোডের সোহরাওয়ার্দী মেডিকেল কলেজ হাসপাতালের কলেজ গেইট বাস স্ট্যান্ডের কাছে গজনবী রোডে অবস্থিত একটি সহ-শিক্ষামূলক বাংলাদেশী শিক্ষাপ্রতিষ্ঠান (তৃতীয়-দ্বাদশ শ্রেণি পর্যন্ত)। গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের ২০০৪ সালে এই প্রতিষ্ঠানটি প্রতিষ্ঠা করেছিল। এর দুটি ভবন রয়েছে যার প্রতিটিতে ছয় তলা এবং আরও দুটি প্রশস্ত ভবন রয়েছে যার প্রতিটিতে সাত তলা রয়েছে। এটিতে একটি কম্পিউটার ল্যাব, বিজ্ঞান অনুষদের জন্য বিভিন্ন স্বতন্ত্র গবেষণাগার রয়েছে। এটিতে ছেলে এবং মেয়েদের জন্য দুটি পৃথক এবং প্রশস্ত মাঠ রয়েছে। এখানে শিক্ষা মন্ত্রণালয়ের সরাসরি নিয়োগপ্রাপ্ত প্রভাষকরা শিক্ষার্থীদের অত্যন্ত স্নেহ ও যত্নের সাথে শিক্ষা দেন। এই প্রতিষ্ঠানের মাননীয় অধ্যক্ষ লেঃ কর্নেল কামাল আকবর, এএফডব্লিউসি, পিএসসি, ইনফ, বাংলাদেশ সেনাবাহিনীর একজন মেধাবী সেনা কর্মকর্তা। বার্ষিক ক্রীড়া, বার্ষিক সাংস্কৃতিক অনুষ্ঠান, বহির্মুখী বক্তৃতা প্রতিযোগিতা, বিতর্ক, স্কাউটিং, বিএনসিসি ইত্যাদি সহ সহ-পাঠ্যক্রমিক কর্মকাণ্ডগুলো দুর্দান্ত আড়ম্বরপূর্ণ অনুষ্ঠানের সাথে পালন করা হয়। বিদ্যালয়টি স্বাধীনতা দিবস, বিজয় দিবস উদ্‌যাপন করে এবং পহেলা বৈশাখ উপভোগ করে। কলেজ প্রাঙ্গণে বৈশাখী মেলাও অনুষ্ঠিত হয়।

শিক্ষার্থী 
প্রতিষ্ঠানটি ছেলে ও মেয়ে উভয়ের জন্য প্রাথমিক, মাধ্যমিক এবং উচ্চ মাধ্যমিক শিক্ষা দেয়॥একটি প্রবেশিকা পরীক্ষা এবং মৌখিক পরীক্ষার উপর ভিত্তি করে ভর্তি নেয়া হয়। সাধারণত শিক্ষার্থীরা তৃতীয়, ষষ্ঠ, নবম বা একাদশ শ্রেণিতে প্রতিষ্ঠানে ভর্তি হতে পারে।

সু্যোগ - সুবিধা 
এখানে সাততলা বিশিষ্ট ভবন, একটি গ্রন্থাগার, বিজ্ঞান ল্যাব ও একটি কম্পিউটার ল্যাব এবং ছেলে ও মেয়েদের জন্য আলাদা খেলার মাঠ রয়েছে। ক্যাম্পাসটি সিসিটিভি-সুরক্ষিত; এখানে রাজনীতি এবং ধূমপান নিষিদ্ধ।

পাঠক্রম বহির্ভূত কার্যক্রম 
সরকারি মোহাম্মদপুর মডেল স্কুল অ্যান্ড কলেজে বার্ষিক ক্রীড়া ও সাংস্কৃতিক অনুষ্ঠান এবং একটি বহির্মুখী ভাষণ প্রতিযোগিতা রয়েছে। অনেকগুলো সক্রিয় ক্লাবে আছে এই প্রতিষ্ঠানে। ক্লাবগুলির মধ্যে সবচেয়ে উল্লেখযোগ্য হলো GMMSC Career & Soft Skills Development Club যা কলেজ পর্যায়ে এই কলেজেই প্রথম চালু হয়। মডারেটর জহিরুল ইসলাম স্যারের নেতৃত্বে এইচইসসি ২২ ব্যাচ হতে প্রেসিডেন্ট মোহাম্মদ মাশরুফ, ভাইস প্রেসিডেন্ট মোহাম্মদ সাখাওয়াত কামাল ও জেনারেল সেক্রেটারি তাহরিম জিম এবং একদল এক্সিকিউটিভ পায়োনার টিম নিয়ে এর অগ্রযাত্রা শুরু হয়। এছাড়া রয়েছে  বিজ্ঞান, বিতর্ক, ভাষা, স্কাউটিং এবং বিএনসিসি অন্তর্ভুক্ত রয়েছে।

আরো দেখুন 

 বাংলাদেশের কলেজগুলির তালিকা
 বাংলাদেশের বিশ্ববিদ্যালয়গুলির তালিকা
 বাংলাদেশে শিক্ষা

তথ্যসূত্র

বহিঃসংযোগ 

 সরকারি ওয়েবসাইট

২০০৪-এ বাংলাদেশে প্রতিষ্ঠিত
২০০৪-এ প্রতিষ্ঠিত শিক্ষাপ্রতিষ্ঠান
ঢাকা জেলার বিদ্যালয়
ঢাকা জেলার মহাবিদ্যালয়
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ঢাকা জেলার সরকারি কলেজ
পর্নএমডি

পর্নএমডি হ'ল পর্নহাব নেটওয়ার্কের একটি ওয়েব অনুসন্ধান ইঞ্জিন  যা মাইন্ডগিকের মালিকানাধীন ওয়েব ২.০ পর্নোগ্রাফিক ভিডিও শেয়ারিং ওয়েবসাইটগুলির একটি গ্রুপ। সাইটগুলি বিজ্ঞাপন সমর্থিত, যা ব্যবহারকারীদের বিনা বাধায় প্রবেশের অনুমতি দেয়। পর্নহাব নেটওয়ার্ক এই ওয়েবসাইটগুলিকে একে অপরের সাথে সংযোগ করেছে। পর্নএমডি কোনও ভিডিও নিজেই হোস্ট করে না। পরিবর্তে, অনুসন্ধানের ফলাফল হিসাবে ভিডিও হোস্টিং ওয়েবসাইটের সরাসরি সংযোগ (লিঙ্ক) এই ওয়েবসাইট তৈরি করে। 

মার্চ ২০১৩ সালে পর্নএমডি একটি মিথস্ক্রিয় মানচিত্র চালু করেছে যা ব্যবহারকারীদের নির্বাচিত কোনও দেশের জন্য পর্নএমডি-তে শীর্ষ ১০ অনুসন্ধানগুলি দেখতে দেয়, এবং ফেব্রুয়ারি ২০১৪-তে তারা একটি লাইভ ফিড চালু করেছে যা ব্যবহারকারীদের প্রকৃত সময়ে অনুসন্ধানের শব্দগুলি দেখায়।

আরও দেখুন 
 ভিডিও হোস্টিং পরিষেবাদির তুলনা
 ইন্টারনেট পর্নোগ্রাফি
 অনলাইন ভিডিও প্ল্যাটফর্মগুলির তালিকা

তথ্যসূত্র

বহিঃসংযোগ 
 

ভিডিও হোস্টিং
বিনামূল্যে পর্নোগ্রাফি
পর্নহাব নেটওয়ার্ক
সাইপ্রাসীয় আদিরসাত্মক ও পর্নোগ্রাফি ওয়েবসাইট
আইলো
আরিফুল হক (অভিনেতা)

আরিফুল হক (জন্ম: ১২ অক্টোবর ১৯৩৪) বাংলাদেশী অভিনেতা  ও লেখক। তিনি প্রথম চলচ্চিত্র অভিনয় করেন ১৯৬৩ সালে উত্তরায়ণ (চলচ্চিত্র) যেটি পরিচালনা করেন বিভূত লাহা। এর পর তিনি বাংলাদেশে এসে একাধিক চলচ্চিত্রে অভিনয় করেন।  তার লেখা একাধিক বইও রয়েছে এর মধ্যে উলেখ্যযোগ্য হায়দারাবাদ ট্রাজেডি ও আজকের বাংলাদেশ।

শৈশব ও পড়ালেখা 
আরিফুল হকের জন্ম ১৯৩৪ সালের ১২ই অক্টোবর ভারতের  হাওড়া জেলার বাগনান অঞ্চলের মহাদেবপুর গ্রামে মাতুলালয়ে। ব্যারাকপুর সরকারি উচ্চ মাধ্যমিক বিদ্যালয় ও উলুবেড়িয়া কলেজ এবং যাদবপুর বিশ্ববিদ্যালয় শিক্ষালাভ করেন।

কর্মজীবন 
সাত বছর বয়সে নাট্যশিল্পে হাতে খড়ি। বাংলা নাটা জগতের প্রবাদপুরুষ নামে পরিচিত শিশির কুমার ভাদুড়ী সহ বহু জনের সন্নিধ্যে নাট্যচর্চা করেছেন। ভারতীয় গণনাট্য সংঘের (IPTA) সক্রিয় সদস্য ছিলেন। তাঁর অভিনীত "উত্তরায়ণ" নামে প্রথম চলচ্চিত্র মুক্তি পায় কলকাতায় ১৯৫২ সালে। এ পর্যন্ত তাঁর অভিনীত প্রায় দুশ' চলচ্চিত্র মুক্তি পেয়েছে।  এগুলোর মধ্যে অনেকগুলি জাতীয় পুরস্কার পেয়েছে।তিনি চলচ্চিত্র, টেলিভিশন, রেডিওসহ সকল মাধ্যমেই তাঁর অভিনয় করেছেন। তিনি একজন জনপ্রিয় প্রাবন্ধিক ও কলামিস্ট। দৈনিক ইনকিলাব, দৈনিক সংগ্রাম, দৈনিক দিনকাল, দৈনিক ইত্তেফাক, সাপ্তাহিক রোববার, বিক্রম , পালাবদল ও প্রেক্ষণ সহ জাতীয়তাবাদী ও ইসলামী সংস্কৃতি বিষয়ক চিন্তাশীল ও জাগরণমূলক প্রবন্ধ লিখে থাকেন। ১৯৮১তে বাংলাদেশ থেকে সর্বপ্রথম যে নাট্যদলটি দক্ষিণ কোরিয়ায় অনুষ্ঠিত বিশ্বনাট্যোৎসবে যোগদান করেছিল, তিনি তার অন্যতম সদস্য ছিলেন।

অভিনয় 

 লালন ফকির (১৯৭২)
 সারেং বউ (১৯৭৮) 
   বড় বাড়ির মেয়ে,
   সূর্য কন্যা (১৯৭৫),
   সুন্দরী (১৯৭৯),
 সখি তুমি কার (১৯৮০),
 কথা দিলাম (১৯৯১) ,
 ‘নতুন বউ’ (১৯৮৩),
   ‘এখনই সময়’,
 ‘পিতা মাতা সন্তান’ (১৯৯৭),
   ‘তোমাকে চাই’ (১৯৯৬)
 ‘দেশপ্রেমিক’ (১৯৯৪),
 ‘ঘৃণা’,
   স্বপ্নের নায়ক (১৯৯৭) 

আরিফুল হকের অভিনীত সাম্প্রতিক ছবিগুলো হচ্ছে একে এম ফিরোজ বাবুর পরিচালিত ‘প্রেম বিষাদ’, এফ আই মানিকের পরিচালিত ‘চিরদিনই তুমি আমার’ এবং খালিদ মাহমুদ মিঠুর পরিচালিত ‘গহীনে শব্দ’।

বই 

 হায়দারাবাদ ট্রাজেডি ও আজকের বাংলাদেশ 
 সংস্কৃতির মানচিত্র 
 দেশ সমাজ সংস্কৃতি ও রাজনীতি 
 হাসির কৌতুক

তথ্যসূত্র

বহিঃসংযোগ 
 

১৯৩৪-এ জন্ম
জীবিত ব্যক্তি
বাংলাদেশী চলচ্চিত্র অভিনেতা
বাংলাদেশী টেলিভিশন অভিনেতা
বাংলাদেশী মঞ্চ অভিনেতা
ঢাকার অভিনেতা
যাদবপুর বিশ্ববিদ্যালয়ের প্রাক্তন শিক্ষার্থী
২১শ শতাব্দীর বাংলাদেশী অভিনেতা
বাংলাদেশ জাতীয় ভূগোল সমিতি

বাংলাদেশ জাতীয় ভূগোল সমিতি বাংলাদেশের পেশাদার ভূগোলবিদদের একটি জাতীয় সংস্থা।

ইতিহাস 
১৯৭৩ সালে ঢাকায় বাংলাদেশের ভূগোলবিদরা বাংলাদেশ জাতীয় ভূগোল সমিতি প্রতিষ্ঠা করেন। এটি ‘জার্নাল অব বাংলাদেশ জিওগ্রাফিকাল এসোসিয়েশন’ নামে একটি একাডেমিক গবেষণাপত্র প্রকাশ করে। সমিতিটি একটি বিশেষায়িত ভূগোল গ্রন্থাগার পরিচালনা করে। সদস্যদের চাঁদা এবং গবেষণাপত্র বিক্রয়ের মাধ্যমেই সমিতিটি পরিচালিত হয়। বর্তমানে এর ৬০০ এর বেশি সদস্য রয়েছে।

তথ্যসূত্র

বহিঃসংযোগ 
 

বাংলাদেশের গবেষণা প্রতিষ্ঠান
বাংলাদেশের বিদ্বৎসমাজ
ঢাকা ভিত্তিক সংগঠন
১৯৭৩-এ বাংলাদেশে প্রতিষ্ঠিত
বাংলাদেশ অ্যাস্ট্রোনমিক্যাল এসোসিয়েশন

বাংলাদেশ অ্যাস্ট্রোনমিক্যাল এসোসিয়েশন বাংলাদেশের জ্যোতির্বিজ্ঞানীদের একটি জাতীয় সংস্থা।

ইতিহাস 
বাংলাদেশ অ্যাস্ট্রোনমিক্যাল এসোসিয়েশন ১৯৮৮ সালের ৫ মে ঢাকায় বাংলাদেশের জ্যোতির্বিজ্ঞানীরা প্রতিষ্ঠা করেন। এটি দ্বিবার্ষিকভাবে ঢাকা মহাকাশ উৎসব অনুষ্ঠানের আয়োজন করে। সমিতিটি একটি একাডেমিক জার্নাল এবং একটি দ্বি-মাসিক ম্যাগাজিন প্রকাশ করে; যা যথাক্রমে বাংলাদেশ জার্নাল অফ অ্যাস্ট্রোনমিক্যাল রিসার্চ এবং মহাকাশ বার্টা। সমিতিটি মেঘনাদ সাহা বৈজ্ঞানিক তথ্য কেন্দ্র এবং গ্রন্থাগার পরিচালনা করে। এর সদস্য ৫০০ জনেরও বেশি। ১৯৯০ সালে সমিতি টি বাংলাদেশে জ্যোতির্বিজ্ঞান গবেষণাকে স্বীকৃতি দেওয়ার জন্য 'ব্রুনো পুরস্কার' শুরু করে।

এসোসিয়েশনটি বাংলাদেশে জ্যোতির্বিদ্যার কর্মশালার করে। ২০০৭ সালে, সমিতিটি সিঙ্গাপুরে জ্যোতির্বিজ্ঞান এবং অ্যাস্ট্রো-ফিজিক্স সম্পর্কিত প্রথম আন্তর্জাতিক অলিম্পিয়াডে একটি দলকে বাংলাদেশের প্রতিনিধিত্ব করার জন্য পাঠিয়েছিল।

২০০৯ সালে বাংলাদেশ অ্যাস্ট্রোনমিক্যাল এসোসিয়েশন ঢাকায় ৫ম অ্যাস্ট্রো-অলিম্পিয়াডের আয়োজন করে। সংস্থাটি জ্যোতির্বিদ্যার বেশ কয়েকটি বই প্রকাশ করেছে। রাশিয়ার বিজ্ঞান ও সংস্কৃতি কেন্দ্রের সহযোগিতায় এই সংস্থাটি কন্‌স্তান্তিন ৎসিওলকোভ্‌স্কির জন্মদিন পালন করেছে। সমিতি প্রতি শুক্রবার ফ্রি স্টার গাজিং ইভেন্টের আয়োজন করে। ২০১৪ সালে নারায়ণগঞ্জে নবম অ্যাস্ট্রো-অলিম্পিয়াড অনুষ্ঠিত হয়েছিল। বিজয়ীদের বাংলাদেশ উপস্থাপনের জন্য অ্যাস্ট্রোনমি অ্যান্ড অ্যাস্ট্রোফিজিক্স সম্পর্কিত আন্তর্জাতিক অলিম্পিয়াড এবং আন্তর্জাতিক জ্যোতির্বিজ্ঞান অলিম্পিয়াডে পাঠানো হয়েছিল।

তথ্যসূত্র 

বাংলাদেশের বিদ্বৎসমাজ
বাংলাদেশের গবেষণা প্রতিষ্ঠান
ঢাকা ভিত্তিক সংগঠন
১৯৮৮-এ বাংলাদেশে প্রতিষ্ঠিত
রাষ্ট্রপ্রধান

রাষ্ট্রপ্রধান হলেন একজন সুপরিচিত ব্যক্তি যিনি সরকারীভাবে রাষ্ট্রকে ঐক্য ও বৈধতায় সংগঠিত করেন। রাষ্ট্রে সরকারের ধরন এবং ক্ষমতা পৃথকীকরণের উপর নির্ভর করে রাষ্ট্রপ্রধান একজন আনুষ্ঠানিক ব্যক্তিত্ব (যেমন যুক্তরাজ্যের রাজতন্ত্র) বা একযোগে সরকারপ্রধান এবং অন্য ক্ষমতার (যেমন মার্কিন যুক্তরাষ্ট্রের রাষ্ট্রপতি, যিনি মার্কিন সশস্ত্র বাহিনীর সর্বাধিনায়কও) অধিকারী হতে পারে।

যুক্তরাজ্য বা ভারতের মতো সংসদীয় ব্যবস্থায় রাষ্ট্রপ্রধানের সাধারণত বেশিরভাগই আনুষ্ঠানিক ক্ষমতা থাকে এবং সরকার প্রধান আলাদা থাকে। তবে দক্ষিণ আফ্রিকার মতো কিছু সংসদীয় ব্যবস্থায় একজন নির্বাহী রাষ্ট্রপতি রয়েছেন যা রাষ্ট্রপ্রধান এবং সরকার প্রধান উভয়ের ভূমিকাই পালন করেন। তেমনি কিছু সংসদীয় ব্যবস্থায় রাষ্ট্রপ্রধান সরকার প্রধান না হয়েও উল্লেখযোগ্য ক্ষমতার অধিকারী হন, যেমন মরক্কো। বিপরীতে, ফ্রান্সের মতো আধা-রাষ্ট্রপতি ব্যবস্থায় রাষ্ট্রপ্রধান ও সরকার প্রধান উভয়েই রাষ্ট্রের প্রধান নেতা হিসাবে রয়েছেন (তারা মূলত দেশটির নেতৃত্বকে নিজেদের মধ্যে ভাগ করে নেন)। অন্যদিকে রাষ্ট্রপতি শাসিত শাসনব্যবস্থায় রাষ্ট্রপ্রধানই হলেন সরকার প্রধান।

প্রাক্তন ফরাসী রাষ্ট্রপতি শার্ল দ্য গোল ফ্রান্সের বর্তমান সংবিধান বিকাশের সময় (১৯৫৮) বলেছিলেন যে রাষ্ট্রপ্রধানে জাতির চেতনায় মূর্ত থাকা উচিত।

তথ্যসূত্র

গ্রন্থপঞ্জি 
 

সরকারি প্রতিষ্ঠান
রাষ্ট্রপ্রধান
রাজতন্ত্র
কর্তৃত্বমূলক পদ
জুন ১৯৭১

জুন ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

জন্ম

১৬ জুন ১৯৭১ (বুধবার) 
 ভারতীয় চলচ্চিত্র অভিনেতা ব্রজেশ হিরজী জন্ম গ্রহণ করেন।
 ভারতীয় চলচ্চিত্র নির্মাতা, চিত্রনাট্যকার ও অভিনেতা ইমতিয়াজ আলীর জন্ম।

১৮ জুন ১৯৭১ (শুক্রবার) 
 নিউজিল্যান্ডের আন্তর্জাতিক ক্রিকেটার ব্লেয়ার পোকক জন্ম গ্রহণ করেন।

২৮ জুন ১৯৭১ (সোমবার) 
 ফ্রান্স জাতীয় ফুটবল দলের গোলরক্ষক ফাবিয়ঁ বার্থেজের জন্ম।
 দক্ষিণ আফ্রিকান প্রযুক্তি উদ্যোক্তা ও অভিনেতা ইলন মাস্কের জন্ম।

২৯ জুন ১৯৭১ (মঙ্গলবার) 
 লেবানিজ সঙ্গীত শিল্পী নাওয়াল আল জঘবি জন্ম গ্রহণ করেন।

মৃত্যু

তথ্যসূত্র 

জুন
১৯৭১
নোয়া নির্মল টম

নোয়া নির্মল টম (জন্ম: ১৩ই নভেম্বর ১৯৯৪) একজন ভারতীয় ক্রীড়াবিদ ।  তিনি ২০১৯ বিশ্ব অ্যাথলেটিক্স চ্যাম্পিয়নশিপে মিশ্র ৪ × ৪০০ মিটার রিলে বিভাগে অংশ নিয়েছিলেন।  । ভারতীয় পুরুষ রিলে দলের প্রতিযোগীরূপে তিনি টোকিওতে আয়োজিত ২০২০ গ্রীষ্মকালীন অলিম্পিকে অংশগ্রহণ করার সুযোগ পেয়েছেন।

বহিঃসংযোগ

তথ্যসূত্র 

জন্মের স্থান অনুপস্থিত (জীবিত ব্যক্তি)
জীবিত ব্যক্তি
১৯৯৪-এ জন্ম
ভারতীয় পুরুষ স্প্রিন্টার
কালিকট জেলার ব্যক্তি
ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
কমনওয়েলথ গেমসে ভারতের প্রতিযোগী
আমোজ জ্যাকব

পিএ আমোজ জ্যাকব (জন্ম ২রা মে ১৯৯৮) একজন ভারতীয় স্প্রিন্টার যিনি ৪০০ মিটার এবং ৮০০ মিটার দূরত্বের দৌড়ে অংশ গ্রহণ করেন।

২০১৭র জুলাই মাসে, জ্যাকব এশিয়ান অ্যাথলেটিক্স চ্যাম্পিয়নশিপে ভারতের স্বর্ণপদকজয়ী ৪ × ৪০০ মিটার রিলে দলের অংশ ছিলেন। জ্যাকব, কুনহু মুহম্মদ, আরোকিয়া রাজীব এবং মোহাম্মদ আনাসে দ্বারা গঠিত দলটি এশিয়ার মধ্যে মরসুমের সেরা সময় ৩:০২.৯২এ দৌড় শেষ করে স্বর্ণপদক জয় করে। ১৯৭৫ সালের পরে এই ইভেন্টে এটিই ভারতের প্রথম স্বর্ণপদক জয়। এই পারফরম্যান্সের সাথে দলটি বিশ্বের ষষ্ঠ সেরা সময় করে ২০১৭ সালের এথলেটিক্স বিশ্ব চ্যাম্পিয়নশিপে প্রবেশ করার সুযোগ পায়।

বহিঃসংযোগ

তথ্যসূত্র 

জীবিত ব্যক্তি
১৯৯৮-এ জন্ম
ভারতীয় পুরুষ স্প্রিন্টার
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
কমনওয়েলথ গেমসে ভারতের প্রতিযোগী
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
২০২২ এশিয়ান গেমসের পদক বিজয়ী
জুলাই ১৯৭১

জুলাই ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

২৮ জুলাই ১৯৭১ (বুধবার) 
 ব্রিটিশ সঙ্গীতশিল্পী জর্জ হ্যারিসনের বাংলা দেশ গানটি প্রথম প্রকাশিত হয়।

জন্ম

৩ জুলাই ১৯৭১ (শনিবার) 
 ভারতীয় রাজনীতিবিদ অনিল কুমার শর্মা জন্ম গ্রহণ করেন।

১৫ জুলাই ১৯৭১ (বৃহস্পতিবার) 
 পাকিস্তানী রাজনীতিবিদ আছিয়া নাসির জন্ম গ্রহণ করেন।

২৪ জুলাই ১৯৭১ (শনিবার) 
 বাংলাদেশী রাজনীতিবিদ আশেক উল্লাহ রফিক জন্ম গ্রহণ করেন।

২৭ জুলাই ১৯৭১ (মঙ্গলবার) 
 পাকিস্তানী চলচ্চিত্র অভিনেতা হুমায়ূন সাঈদের জন্ম।

২৮ জুলাই ১৯৭১ (বুধবার) 
 আইএসআইএস নেতা আবু বকর আল-বাগদাদীর জন্ম।

মৃত্যু

তথ্যসূত্র 

জুলাই
১৯৭১
৭৫ নং ওয়ার্ড, কলকাতা পৌরসংস্থা

ওয়ার্ড নং ৭৫, কলকাতা পৌরসংস্থার বরো নং ৯-এর একটি প্রশাসনিক বিভাগ। এটি ভারতীয় রাজ্য পশ্চিমবঙ্গ এর  দক্ষিণ কলকাতার  হেস্টিংস এবং ওয়াটগঞ্জ অঞ্চল নিয়ে গঠিত।

ভূগোল 
৭৫ নং ওয়ার্ডটির সীমানাঃ উত্তর দিকে স্লাইড রো এবং মুন্সী প্রেমচাঁদ সরণি; পূর্বে খিদীরপুর রোড; দক্ষিণে কবিথির্থ সরণি; এবং পশ্চিমে পোর্ট ট্রাস্ট রেলওয়ে এবং গার্ডেন রিচ রোড। 

ওয়ার্ডটি কলকাতা পুলিশের  ওয়াটগঞ্জ, হেস্টিংস এবং দক্ষিণ বন্দর থানার আওতায়। 

টালিগঞ্জ মহিলা থানার অধীনে দক্ষিণ বিভাগের সমস্ত থানা, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা। 

ওয়াটগঞ্জ মহিলা থানা, ১৬, ওয়াটগঞ্জ স্ট্রিট, কলকাতা-৭০০০২৩ এ অবস্থিত, বন্দর বিভাগের  এর অধিক্ষেত্রে অধীনে সমস্ত পুলিশ থানার এখটিয়ার আছে, অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।

নির্বাচনের হাইলাইটস 
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দর বিধানসভা কেন্দ্রর একটি অংশ।

তথ্যসূত্র 

কলকাতা পৌরসংস্থার ওয়ার্ড
উইকিউপাত্তে স্থানাঙ্ক আছে
জুয়ান পাবলো কামাচো

জুয়ান পাবলো কামাচো মার্টিনো (জন্ম: ২১ নভেম্বর ১৯৮৪) অ্যান্টার্কটিক অঞ্চলে জন্মগ্রহণকারী প্রথম চিলিয়ান এবং ৬০তম সমাক্ষরেখার দক্ষিণে জন্ম নেওয়া নবম ব্যক্তি। তিনি কিং জর্জ দ্বীপের প্রেসিডেন্ট এদুয়ার্দো ফ্রেই মন্টালভা বেসের ভিলা লাস এস্ট্রেলাসে জন্মগ্রহণ করেছিলেন।

অ্যান্টার্কটিকার উপর চিলির দাবি জোরদার করার জন্য তাঁর বাবা ও মাকে সেখানে গর্ভধারণ এবং একটি সন্তান জন্ম দেওয়ার জন্য পাঠানো হয়েছিল।

আরও দেখুন 
 অ্যান্টার্কটিকার জনপরিসংখ্যান

তথ্যসূত্র 

চিলিয়ান অ্যান্টার্কটিকার ব্যক্তি
১৯৮৪-এ জন্ম
জীবিত ব্যক্তি
হরিনাভি

হরিনাভি একটি প্রাচীন ও বিখ্যাত গ্রাম। এই গ্রামটি দক্ষিণ চব্বিশ পরগনা জেলার বারুইপুর মহকুমার অন্তর্ভুক্ত ও সোনারপুর ব্লকের অন্তর্গত।

ভূগোল

এলাকার উপাত্ত 
বারুইপুর মহকুমা একটি গ্রামীণ মহকুমা যা মাঝারি স্তরের নগরায়ণের সহ। জনসংখ্যার ৩১.০৫% শহরাঞ্চলে এবং। ৬৮.৯৫% গ্রামীণ অঞ্চলে বাস করে। মহকুমার উত্তরের অংশে (মানচিত্রের পাশাপাশি প্রদর্শিত) ১০ টি শুমারি শহর রয়েছে । পুরো জেলাটি গঙ্গা ডেল্টায় অবস্থিত এবং মহকুমার উত্তর অংশটি কলকাতার মহানগরীর সীমানা সমতল সমতল।

অবস্থান 
হরিণাভি অবস্থিত । এর গড় উচ্চতা হল  ।

পরিবহন 
হরিনাভি প্রবেশের ক্ষেত্রে রাজ্য সড়ক নেতাজী সুভাষচন্দ্র বোস রোড। 
হরিনাভির নিকটস্থ রেলস্টেশন সুভাষগ্রাম।

শিক্ষা 

হরিনাভিতে বালক ও বালিকাদের জন্য দুটি প্রধান সরকারি উচ্চমাধ্যমিক বিদ্যালয় অবস্থিত। এগুলি হল -
১৮৬৬ সালে প্রতিষ্ঠিত হরিনাভি দ্বারকানাথ বিদ্যাভূষণ এ্যাঙ্গলো-সংস্কৃত উচ্চ বিদ্যালয় (সংক্ষেপে হরিনাভি ডি.ভি.এ.এস হাই স্কুল) ও ১৯২৬ সালে প্রতিষ্ঠিত হরিনাভি সুভাষিণী বালিকা শিক্ষালয়। দুটি বিদ্যালয়েই দূরদূরান্ত থেকে ছাত্রছাত্রীরা পড়াশোনা করতে আসে।

স্বাস্থ্যসেবা 
সোনারপুর স্টেট জেনারেল হাসপাতাল, 125 শয্যা, সঙ্গে রাজপুর সোনারপুর, প্রধান সরকারি মেডিকেল সুবিধা সোনারপুর সিডি ব্লক ।

তথ্যসূত্র 

রাজপুর সোনারপুর
পশ্চিমবঙ্গের পাড়া
ভোপাল মেট্রো

ভোপাল মেট্রো মধ্যপ্রদেশ রাজ্যের রাজধানী ভোপাল শহরে নির্মাণাধীন যাত্রী পরিষেবা প্রদানকারী দ্রুতগামী পরিবহন ব্যবস্থা। ২০২০ সালের অগাস্ট মাসের তথ্য অনুসারে, ভোপাল মেট্রোর  একটি মাত্র নির্মাণাধীন যাত্রাপথ রয়েছে, যেটি হল এইমস থেকে সুভাষ নগর পর্যন্ত দীর্ঘ  মেট্রো লাইন। এই ব্যবস্থায় ৬.২২ কিলোমিটার পথে ব্রডগেজ এবং আদর্শ-গেজ (৪ ফুট ৮১/২ ইঞ্চি) বিস্তারযুক্ত ৮ টি মেট্রো স্টেশন বিদ্যমান, যার প্রতিটি উত্তোলিত। এছাড়া আরো দুটি রেলপথের সমন্বয়ে মোট  রেলপথ অনুমোদন লাভ করেছে৷

এই রেল ব্যবস্থাটি মধ্যপ্রদেশ মেট্রো রেল কর্পোরেশনের মালিকানাধীন এবং সংখ্যাটি রেল ব্যবস্থাটির পরিচালনার কার্যক্রমে যুক্ত রয়েছে৷ অনুমান করা হচ্ছে, যে এটি পুরোপুরিভাবে চালু হওয়ার পরে প্রতিদিন ২,২০,০০০ জন যাত্রী পরিবহন করবে।

তথ্যসূত্র

বহিঃসংযোগ
 ভোপাল মেট্রো 
 পরিকল্পনা করা ভোপাল মেট্রোকে উত্সর্গীকৃত ওয়েবসাইট 

ভারতে স্ট্যান্ডার্ড গেজ রেলওয়ে
ভারতে প্রস্তাবিত দ্রুতগামী গণপরিবহন ব্যবস্থা
অ্যান্টার্কটিকার জনপরিসংখ্যান

অ্যান্টার্কটিকার কোনও স্থায়ী বাসিন্দা নেই। এতে গবেষণা কেন্দ্র এবং ফিল্ড ক্যাম্প রয়েছে যা নির্দিষ্ট মৌসুমে বা সারা বছর ধরে পরিচালনা করা হয়, এছাড়াও এখানে তিমি শিকারের জন্য স্থাপিত কিছু পুরনো বসতি রয়েছে। অ্যান্টার্কটিক চুক্তিতে স্বাক্ষরকারী প্রায় ১২টি রাষ্ট্র অ্যান্টার্কটিক মহাদেশ এবং তার আশেপাশের মহাসাগরগুলিতে মৌসুমি (গ্রীষ্ম) বা বর্ষব্যাপী গবেষণা করার জন্য কর্মী পাঠিয়ে থাকে।

মহাদেশ এবং এর আশেপাশের দ্বীপগুলিতে ৬০° দক্ষিণ অক্ষাংশের দক্ষিণাঞ্চল (অ্যান্টার্কটিক চুক্তির আওতাভুক্ত অঞ্চল) নিয়ে বৈজ্ঞানিক গবেষণা বা সহায়তা করছেন এমন লোকসংখ্যা গ্রীষ্মে প্রায় ৪০০০ থেকে শীতকালে ১০০০-এর মধ্যে উঠানামা করে। এছাড়া, চুক্তি অঞ্চলের জলে জাহাজের ক্রু, চালক ও বিজ্ঞানীরা সহ প্রায় এক হাজার কর্মী বর্তমান রয়েছেন। অ্যান্টার্কটিকার বৃহত্তম স্টেশন ম্যাকমুরডো স্টেশনটিতে গ্রীষ্মকালে জনসংখ্যা থাকে প্রায় ১০০০, শীতকালে যা প্রায় ২০০ তে নেমে আসে।

অ্যান্টার্কটিকায় কমপক্ষে ১১ টি শিশুর জন্ম হয়েছে। এর মধ্যে প্রথমজন ছিলেন এমিলিও মার্কোস পালমা, যিনি ১৯৭৮ সালের ৭ জানুয়ারি অ্যান্টার্কটিক উপদ্বীপের নিকটস্থ হোপ বে-এর এসপেরাঞ্জাতে আর্জেন্টিনার দম্পতির ঘরে জন্মগ্রহণ করেছিলেন। অ্যান্টার্কটিক মহাদেশে জন্মগ্রহণকারী প্রথম মেয়ে হল মারিসা দে লাস নিভেস দেলগাদো, যিনি ১৯৭৮ সালের ২৭শে মে বেস এসপেরাঞ্জার (আর্জেন্টিনার সেনাবাহিনী) ফোর্তিন সারজেন্তো কাব্রালে জন্মগ্রহণ করেছিলেন।

তথ্যসূত্র 

মহাদেশ অনুযায়ী জনপরিসংখ্যান
অ্যান্টার্কটিকার ব্যক্তি
মোর্শেদ আহমেদ চৌধুরী

মোর্শেদ আহমেদ চৌধুরী (জন্ম: ২০ নভেম্বর ১৯৬০ খ্রি.) একজন বাংলাদেশী চিকিৎসক। তিনি সিলেট মেডিকেল বিশ্ববিদ্যালয়ের (সিমেবি) প্রথম উপাচার্য। এই পদে নিয়োগ লাভের পূর্বে তিনি সিলেট এম.এ.জি. ওসমানী মেডিকেল কলেজের অধ্যক্ষ হিসেবে দায়িত্ব পালন করেন।

জন্ম
তিনি ১৯৬০ খ্রিষ্টাব্দের ২০ নভেম্বর সিলেটের জকিগঞ্জে জন্মগ্রহণ করেন। সিলেট সরকারি পাইলট উচ্চ বিদ্যালয়ের প্রাক্তন শিক্ষক ছাকিবুর রাজা চৌধুরী তার বাবা এবং মা রাবেয়া খানম চৌধুরী।

শিক্ষা
মোর্শেদ আহমেদ চৌধুরী ১৯৭৫ খ্রিষ্টাব্দে সিলেটের জকিগঞ্জ সরকারি উচ্চ বিদ্যালয় থেকে এসএসসি এবং ১৯৭৭ খ্রিষ্টাব্দে রাজধানী ঢাকার নটরডেম কলেজ থেকে এইচএসসি পাশ করেন। তিনি ১৯৮৩ খ্রিষ্টাব্দে সিলেট এম.এ.জি. ওসমানী মেডিকেল কলেজ থেকে এমবিবিএস ডিগ্রি লাভ করেন। তিনি মেডিকেল কলেজটির ১৬তম ব্যাচের ছাত্র ছিলেন।

চৌধুরী ১৯৯০ খ্রিষ্টাব্দে বাংলাদেশ কলেজ অব ফিজিশিয়ানস এন্ড সার্জনস (বিসিপিএস) থেকে এমসিপিএস (গাইনী) এবং ১৯৯৭ সালে চট্টগ্রাম বিশ্ববিদ্যালয়ের অধীনে ডিজিও ডিগ্রি অর্জন করেন। এছাড়া তিনি সিঙ্গাপুর ও থাইল্যান্ড থেকে গাইনীতে উচ্চতর প্রশিক্ষণ লাভ করেন।

কর্মজীবন
মোর্শেদ আহমেদ চৌধুরী ১৯৮৩ খ্রিষ্টাব্দের নভেম্বর মাসে মেডিকেল অফিসার হিসেবে সরকারি চাকরিতে যোগদান করেন।  দীর্ঘ কর্মজীবনে চিকিৎসা ও শিক্ষকতার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেন।

তিনি শাহজালাল বিজ্ঞান ও প্রযুক্তি বিশ্ববিদ্যালয়ের সিন্ডিকেট ও একাডেমিক কাউন্সিলের সদস্য এবং মেডিসিন ফ্যাকাল্টির ডিন, সিলেট কৃষি বিশ্ববিদ্যালয় ও বঙ্গবন্ধু শেখ মুজিব মেডিকেল বিশ্ববিদ্যালয়ের একাডেমিক কাউন্সিলের সদস্য, বাংলাদেশ মেডিকেল এন্ড ডেন্টাল কাউন্সিল (বিএমডিসি), ঢাকা এর নির্বাহী সদস্য ও শৃঙ্খলা কমিটির সদস্য, বাংলাদেশ মেডিকেল রিসার্চ কাউন্সিল (বিএমআরসি), ঢাকা এর নির্বাহী সদস্যসহ বিভিন্ন গুরুত্বপূর্ণ একাডেমিক ও প্রশাসনিক পদে দায়িত্ব পালন করেন।

এছাড়াও তিনি সিলেট এম.এ.জি. ওসমানী মেডিকেল কলেজের অধ্যাপক, গাইনী ও অবস বিভাগের বিভাগীয় প্রধান এবং কলেজটির অধ্যক্ষ হিসেবে দায়িত্ব পালন করেন।

মোর্শেদ আহমেদ চৌধুরী ২০১৮ থেকে ২০২২ খ্রিষ্টাব্দ পর্যন্ত সিলেট মেডিকেল বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।

সদস্যপদ
তিনি বাংলাদেশ মেডিক্যাল এসোসিয়েশন (বিএমএ), স্বাধীনতা চিকিৎসক পরিষদ (স্বাচিপ), অবস্টেট্রিকাল এন্ড গাইনোকোলজিকাল সোসাইটি অব বাংলাদেশ, সিলেট ডায়াবেটিক এসোসিয়েশন এবং বাংলাদেশ রেড ক্রিসেন্ট সোসাইটিসহ বিভিন্ন পেশাজীবী ও সামাজিক সংগঠনের সক্রিয় সদস্য। এসকল সংগঠনের নীতিনির্ধারণী পর্যায়েও তিনি দায়িত্ব পালন করেছেন।

তথ্যসূত্র 

১৯৬০-এ জন্ম
বাংলাদেশী শিক্ষায়তনিক
সিলেট জেলার ব্যক্তি
বাংলাদেশী চিকিৎসক
নটর ডেম কলেজ, ঢাকার প্রাক্তন শিক্ষার্থী
চট্টগ্রাম বিশ্ববিদ্যালয়ের প্রাক্তন শিক্ষার্থী
সিলেট মেডিকেল বিশ্ববিদ্যালয়ের উপাচার্য
এম পি জাবির

জাবির মাদারি পিল্লায়িল (জন্ম ৮ই জুন, ১৯৯৬), যিনি এমপি জাবির হিসাবে অধিক পরিচিত, একজন ভারতীয় ক্রীড়াবিদ যিনি ৪০০ মিটার হার্ডলস এবং ৪০০ মিটার দৌড় বিশেষজ্ঞ ।

২০১৭ এশিয়ান অ্যাথলেটিক্স চ্যাম্পিয়নশিপে ৪০০ মিটার হার্ডলস বিভাগে জাবির ৫০.২২ সেকেন্ডে দৌড় শেষ করে ব্রোঞ্জ পদক জিতেছেন।  দোহার ২০১৯ সালের এশিয়ান অ্যাথলেটিক্স চ্যাম্পিয়নশিপে একই ইভেন্টে,  ৪৯.৯৩ সেকেন্ডে দৌড় শেষ করে তিনি নিজের ব্যক্তিগত সেরা সময় উন্নীত করেন এবং ব্রোঞ্জ পদক জয় করেন  এবং ২০১৯ বিশ্ব অ্যাথলেটিক্স চ্যাম্পিয়নশিপের জন্য যোগ্যতার মান অর্জন করেন। 

জাবির ভারতীয় নৌবাহিনীর হয়ে কাজ করেন এবং ২০১৭ সালের হিসাবে কোচিতে বসবাস করেন

তথ্যসূত্র

বহিঃসংযোগ 

 

জীবিত ব্যক্তি
১৯৯৬-এ জন্ম
ভারতীয় পুরুষ স্প্রিন্টার
ভারতীয় পুরুষ হার্ডলার
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
কেরলের মল্লক্রীড়াবিদ
ওয়েস্টার্কটিকা

ওয়েস্টার্কটিকা (আনুষ্ঠানিকভাবে প্রোটেক্টরেট অব ওয়েস্টার্কটিকা নামে পরিচিত এবং পূর্বে দ্য গ্র্যান্ড ডুচি অব ওয়েস্টআর্কটিকা নামে পরিচিত ছিল) হচ্ছে ট্র্যাভিস ম্যাকহেনরি দ্বারা ২০০১ সালে প্রতিষ্ঠিত একটি মাইক্রোনেশন বা ক্ষুদ্র রাষ্ট্র। এটি ম্যারি বাইর্ড ল্যান্ড নামে পরিচিত অঞ্চলটিকে দাবি করে থাকে যা নিউজিল্যান্ডীয় অ্যান্টার্কটিক অঞ্চল এবং চিলির মধ্যে অবস্থিত, বিশেষ করে অ্যান্টার্কটিকার অংশটি ৯০ ডিগ্রি থেকে ১৫০° পশ্চিম দ্রাঘিমাংশের মধ্যে এবং ৬০তম সমাক্ষরেখার দক্ষিণে অবস্থিত। এর মধ্যে রয়েছে ৬,২০,০০০ বর্গমাইল জমি। এটিকে ২,০০০ নাগরিকের বসতি দাবি করলেও আদতে তাদের কেউই দাবিকৃত অঞ্চলের মধ্যে বসবাস করেন না।

২০১৮ সালে, ওয়েস্টার্কটিকা সরকার স্পেনের নার্জাতে একটি সম্মানসূচক দূতাবাস প্রতিষ্ঠা করেছে এবং বিশ্বজুড়ে অন্যান্য জায়গাতেও সম্মানসূচক দূতাবাস স্থাপন করে চলেছে।

ওয়েস্টার্কটিক সরকার অ্যান্টার্কটিকার বন্যপ্রাণীদের উপর জলবায়ু পরিবর্তনের প্রভাব সম্পর্কে সচেতনতা বাড়াতে একটি যুক্তরাষ্ট্র-ভিত্তিক দাতব্য সংস্থা প্রতিষ্ঠা করেছে এবং কোভিড-১৯ এর কার্যকর বৈশ্বিক প্রতিক্রিয়ার প্রয়োজনীয়তা সম্পর্কে কথা বলাতেও সক্রিয় হয়েছে।

ওয়েস্টার্কটিক সরকার ২০২০ সালে মেইল্যান্ড দেশকে স্বাধীনতা এবং ওয়েস্টার্কটিক উপকূলীয় অঞ্চলে তাদের জমির একটি অংশ প্রদান করেছে।

তথ্যসূত্র 

পশ্চিম অ্যান্টার্কটিকার ক্ষুদ্রজাতি
২০০১-এ প্রতিষ্ঠিত রাষ্ট্র ও অঞ্চল
২০০১-এ অ্যান্টার্কটিকায় প্রতিষ্ঠিত
১ম সোভিয়েত অ্যান্টার্কটিক অভিযান

প্রথম সোভিয়েত অ্যান্টার্কটিক অভিযানের নেতৃত্বে ছিলেন মিখাইল সমোভ; তার বৈজ্ঞানিক ডেপুটি ছিলেন ভি জি কর্ট। অভিযানটি ৩০ নভেম্বর ১৯৫৫ থেকে ১৯৫৭ সাল পর্যন্ত স্থায়ী ছিল এবং এতে ১২৭ জন অভিযাত্রী সদস্য ও ৭৫ জন ক্রু সদস্য জড়িত ছিলেন।

অভিযানের প্রধান কাজ ছিল মূল ঘাঁটি মির্নিকে সংগঠিত করা এবং সীমিত বৈজ্ঞানিক পর্যবেক্ষণ করা। অন্যান্য কাজগুলো ছিল অভ্যন্তরীণ ঘাঁটি ভস্টক এবং সোভেটস্কায়ার জন্য জায়গা পরিদর্শন; এবং ভারত মহাসাগরের সমুদ্রতত্ত্ব।

তথ্যসূত্র 

টীকা
 A V Nudel Man Soviet Antarctic Expeditions 1955-1959, Izdatel'stvo Akademii Nauk SSSR, Moskva, 1959 (translated from the Russian; Israel program for scientific translations, Jerusalem, 1966).

আরও পড়ুন 

 Gan, I. (2009) "The reluctant hosts: Soviet Antarctic expedition ships visit Australia and New Zealand in 1956", Polar Record, 45, (232) pp. 37–50. ISSN 0032-2474
 Gan, I. (2009) "The Soviet Preparation for the IGY Antarctic Program and the Australian Response: Politics and Science, Bolet%#237;n Antártico Chileno 2nd SCAR Workshop on the History of Antarctic Research, 22-22 September 2006, Santiago, Chile, pp. 60-70. [Non Refereed Conference Paper]
হেয়র্হি বুশ্চান

হেয়র্হি মিকলায়োভিচ বুশ্চান (, ; জন্ম: ৩১ মে ১৯৯৪; হেয়র্হি বুশ্চান নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব দিনামো কিয়েভ এবং ইউক্রেন জাতীয় দলের হয়ে গোলরক্ষক হিসেবে খেলেন।

২০১০ সালে, বুশ্চান ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২০ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ১০টি ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, বুশ্চান এপর্যন্ত ৬টি শিরোপা জয়লাভ করেছেন, যার সবগুলো তিনি দিনামো কিয়েভের হয়ে জয়লাভ করেছেন।

প্রারম্ভিক জীবন
হেয়র্হি মিকলায়োভিচ বুশ্চান ১৯৯৪ সালের ৩১শে মে তারিখে ইউক্রেনের ওডেসায় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 
 
 

১৯৯৪-এ জন্ম
জীবিত ব্যক্তি
ফুটবল ক্লাব দিনামো কিয়েভের খেলোয়াড়
ইউক্রেনীয় ফুটবলার
উয়েফা ইউরো ২০২০-এর খেলোয়াড়
ফুটবল গোলরক্ষক
ফুটবল ক্লাব দিনামো-২ কিয়েভের খেলোয়াড়
ইউক্রেনীয় প্রিমিয়ার লিগের খেলোয়াড়
ইউক্রেনের আন্তর্জাতিক ফুটবলার
ইউক্রেনের আন্তর্জাতিক যুব ফুটবলার
উয়েফা ইউরো ২০২৪-এর খেলোয়াড়
পুরুষ ফুটবল গোলরক্ষক
ইউক্রেনের অনূর্ধ্ব-২১ আন্তর্জাতিক ফুটবলার
আল-শাবাব ফুটবল ক্লাবের (রিয়াদ) খেলোয়াড়
সৌদি পেশাদার লিগের খেলোয়াড়